Sein gut freunt tet er fragen,
sprach: »hab ich nicht in macht
gar nutzbarlich zubracht
auf ert mein kurzes leben
in meinem keisertum?«
Tet darnach zu in sagen:
»seit frölich! und auch tut
was frölichs!« wolgemut
gesegnet sie all eben
und went sich von in um.
Als in sein gmahel küsset und umfinge,
sprach er: »Livia, denk vor allem dinge
unser e, leb frölich!
und got gesegne dich!«
nach den worten ausginge
im die sel senftiglich.